În mai 1915 forțele grupului, acum reorganizate în Armata 7 și aflate sub aceeași comandă, au luat parte la Ofensiva Gorlice–Tarnów. Deși au atins linia Siretului, ulterior până în luna decembrie 1915 forțele sale au fost obligate să se replieze, ca urmare a unei acțiuni ofensive ruse de succes, în zona sudică. Stabilind puternice poziții defensive, armata comandată de von Pflanzer-Baltin a rezistat în decembrie 1915-ianuarie 1916 într-o inferioritate numerică de 2 la 1, unei puternice ofensive ruse pornită din Basarabia.